5. ΝΟΜΟΣ υπ’ αριθ. 3244 της 18/23 Μαΐου 1955 Περί κυρώσεως των υπ’αριθμόν 31099 της 25 Απρ. 1953 (ΦΕΚ 104 της 2 Μαΐου 1953 τεύχος Β΄) και 64367 της 6 Νοεμ. 1953 (ΦΕΚ 257 της 16 Νοεμ. 1953) κοινών αποφάσεων των Υπουργών Εμπορίου και Γεωργίας. Άρθρ.1.-Κυρούνται αφ’ ης ίσχυσαν α)η υπ’ αριθ. 31099/25.4.53 απόφασις των Υπουργών Εμπορίου και Γεωργίας «περί χαρακτηρισμού εξαγομένων εγχωρίων προϊόντων ως γεωργικών τοιούτων» δημοσιευθείσα εις το υπ’ αριθ. 104 της 2 Μαΐου 1953 Φ.Ε.Κ. (Τεύχος Β΄) β)η τροποποιήσασα την ανωτέρω υπ’ αριθ. 64367 της 6 Νοεμ. 1953 απόφασις των Υπουργών Εμπορίου και Γεωργίας δημοσιευθείσα εις το υπ’ αριθ. 257 της 16.11.53 Φ.Ε.Κ. (τεύχος Β΄) τα κείμενα των οποίων έχουσιν ως ακολούθως: Αριθ. πρωτ. 31099 της 25 Απρ. 1953 Έχοντες υπόψη: α)Την υπ’ αριθ. 267/9.4.53 πράξιν του Υπουργικού Συμβουλίου «περί αναπροσαρμογής της αξίας της δραχμής εις ξένον συνάλλαγμα» και β)Την υπ’ αριθ. 29267/17.4.53 απόφασιν της δια της παρ. 10 της προμνησθείσης αποφάσεως του Υπουργικού Συμβουλίου συσταθείσης εξ Υπουργών Επιτροπής, Αποφασίζομεν: Ως γεωργικά προϊόντα δια την εφαρμογήν της παρ. 6 εδάφ. β΄ της προμνησθείσης πράξεως του Υπουργικού Συμβουλίου ορίζομεν τα κάτωθι: Όρυζα, Χαρούπια, Χαρουπόσπορος, Εσπεριδοειδή (λεμόνια, πορτοκάλια, Μανδαρίνια, Κίτρα), Σύκα, Σουλτανίνα, Κορινθιακή, Κρόμμυα, Κοκκάρι, Καπνός, Σαρωθρόχορτον, Αρωματικά φυτά, Δίκταμος, Ελαίαι, Κουκούλια, Ελαιόλαδον, Μέλι, Ρίζαι ερείκης, Μαστίχι, Βάμβαξ, Αποβάμβαξ, Γλυκόρριζα, Κρόκος, Πιπέρι Ερυθρόν, Οπώραι εν γένει, Σταφυλαί, Βαλανίδια. Προς τα ως άνω γεωργικά προϊόντα θεωρούνται εξομοιούμενοι και οι εξαγόμενοι εις το εξωτερικόν σπόγγοι εν γένει οι αγορασθέντες υπό σπογγεμπόρων από 1 Σεπτ. 1952 μέχρι 9 Απρ. 1953. Προς διαπίστωσιν της χρονολογίας αγοράς του εξαγομένου γεωργικού προϊόντος, υπό των εξαγωγέων, μετά την 9.4.53 δέον να προσκομίζεται εις την Τράπεζαν της Ελλάδος, δια τον συναλλαγματικόν διακανονισμόν της αξίας αυτού σχετική βεβαίωσις του αρμοδίου καταστήματος της Αγροτικής Τραπέζης ή του αρμοδίου Δημάρχου ή Προέδρου Κοινότητος εκ της περιφερείας των οποίων ηγοράσθη, το εξαγόμενον προϊόν ή βεβαίωσις της οικείας Αστυνομικής Αρχής ή τιμολόγιον αγοράς του εξαγομένου γεωργικού προϊόντος θεωρημένου παρά της οικείας Οικονομικής Εφορίας ήτις ελέγχει τον εξαγωγέα, εν η θα εμφαίνηται η ακριβής χρονολογία αγοράς του εν λόγω προϊόντος. Προκειμένου περί καπνών δέον να προσκομίζηται κατά τ’ ανωτέρω βεβαίωσις της οικείας Εφορίας Καπνού. Σελ. 26 Η παρούσα δημοσιευθήτω δια της Εφημερίδος της Κυβερνήσεως. Αριθ. 64367 της 6 Νοεμ. 1953 Διευκρινίζομεν ότι εις τας εν τη ανωτέρω υπ’ αριθ. 31099/25.4.53 κοινή αποφάσει ημών αναγραφομένας ονομασίας «σουλτανίνα» και «κορινθιακή» περιλαμβάνονται άπασαι αι ποικιλίαι σταφίδος, ως είναι οι ταχτάδες και οι ελεμέδες. Η παρούσα δημοσιευθήτω δια της Εφημερίδος της Κυβερνήσεως. Άρθρ.2.-Η αληθής έννοια του εδάφ. β΄ της παρ. 6 της υπ’ αριθ. 267/1953 Πράξεως του Υπουργικού Συμβουλίου «περί αναπροασαρμογής της αξίας της δραχμης εις ξένον συνάλλαγμα» είναι ότι γεωργικά προϊόντα δια την εφαρμογήν της διατάξεως ταύτης θεωρούνται αποκλειστικώς και μόνον τα διαλαμβανόμενα και καθοριζόμενα εις τας κυρουμένας δια του άρθρ. 1 του παρόντος αποφάσεις των Υπουργών του Εμπορίου και Γεωργίας. 2.Τα καταβληθέντα ή καταλογισθέντα ή οφειλόμενα υπέρ του Δημοσίου ποσά, κατ’ εφαρμογήν του εδαφ. β΄ της παρ. 6 της υπ’ αριθ. 267/9 Απρ. 1953 Πράξεως του Υπουργικού Συμβουλίου κυρωθείσης δια του υπ’ αριθ. 2415/9 Μαΐου 1953 Ν.Δ/τος και δυνάμει των κυρουμένων δια του άρθρ. 1 του παρόντος Νόμου αποφάσεως των Υπουργών Εμπορίου και Γεωργίας επί πραγματοποιουμένων εξαγωγών μετά την ισχύν της υπ’ αριθ. 267 πράξεως του Υπουργικού Συμβουλίου, θεωρούνται ως καλώς καταβληθέντα ή καταλογισθέντα ή οφειλόμενα. 26.Α.ε.5 Αναπροσαρμογές της δραχμής 